Martín Fiz Martín, naixito de Vitoria (Alava) o 3 de marzo de 1963, ye un atleta basco, actualment retirato de l'actividat profesional, pero activo como atleta d'a categoría veterán. Prencipio a suya carrera esportiva profesional teniendo como entrenador esportivo a l'atleta castellán Gregorio Rojo y especializato en as cursas de meyo fundo y campo a traviesa. Dimpués se adedicó a la cursa d'a maratón ande aconseguió as suyas millors cursas. Ganó quantas medallas en quantas participacions en prebas esportivas como corredor de fundo, encara que no logró garra medalla en os Chuegos Olimpicos, a on no estió so que quatreno en a preba de maratón en os Chuegos d'Atlanta de 1996. Sí que obtenió medallas en os Campionatos d'o Mundo d'Atletismo a on estió campión en a preba de maratón en Goteborg 1995 y subcampión en Atenas 1997 dezaga d'Abel Antón, qui estió ganador.